Cappelen Damm

Cappelen Damm er et norsk forlag som ble dannet da forlagene J.W. Cappelen, grunnlagt i 1829 og eid av Bonnier, og N.W. Damm & Søn, grunnlagt 1843 og eid av Egmont, slo seg sammen i 2007.Cappelen og Damm fusjonerer (Aftenposten, 11. juni 2007) Forlaget omtaler seg selv som Norges største.  

Fra sommeren 2023 ledes forlaget av Sarah C. J. Willand, som etterfulgte Tom Harald Jenssen i stillingen. Jenssen hadde vært administrerende direktør i Damm siden 1990.

Etter sammenslåingen i 2007 hadde Cappelen Damm AS omtrent 550 ansatte, hvorav 320 i forlaget. Forlaget var eid i fellesskap av Bonnier og Egmont (50/50) fram til sommeren 2021, da Egmont ble eneeier.Grønt lys for rød-hvitt oppkjøp; bok365.no; 21. juli 2021

Ved utgangen av 2023 hadde selskapet 421 ansatte.

 Tilknyttede virksomheter 
Forlag og bokklubbavdelingene i Cappelen Damm ble samlet i «Cappelen Damm-huset» i avisa Dagbladets tidligere lokaler i Akersgata 47/49 i Oslo i april 2009.

Sentraldistribusjon er et heleid datterselskap i Cappelen Damm-gruppen. I 2011 kjøpte Cappelen Damm Høyskoleforlaget, som i dag inngår i Cappelen Damm Akademisk. Forlaget eier også 80 % av Flamme ForlagProff.no bedriftsopplysninger om Flamme Forlag AS hentet fra Brønnøysundregisteret  og 66 % av Lars Monsens forlag, Larsforlaget.Proff.no bedriftsopplysninger om Larsforlaget AS hentet fra Brønnøysundregisteret 

Bokhandelkjeden Tanum, som Damm kjøpte sommeren 2006, inngikk i fusjonen som heleid datterselskap. Bokhandlene ble avviklet i 2020 etter store økonomiske tap, og nettbokhandelen ble nedlagt i 2021.

Cappelen Damm eide den nå nedlagte Bokklubben Energica, som fulgte med oppkjøpet av Hilt & Hansteen  i 2006. Med overtakelsen av Bokklubben Energica fikk Cappelen Damm en sterkere satsing på alternative og pseudovitenskapelige temaer som gjenfødsel, krystaller, astrologi og ånder.

Referanser

Eksterne lenker




Kategori:Norske forlag
Kategori:Forlag etablert i 2007
Kategori:Egmont